ଭାରତ ସୈନିକ ଫେରିବା ପରେ ବିମାନ ଉଡ଼ାଇପାରୁ ନାହାନ୍ତି ଆମ ପାଇଲଟ, ସ୍ୱୀକାର କଲେ ମାଳଦ୍ୱୀପ ପ୍ରତିରକ୍ଷା ମନ୍ତ୍ରୀ
ନୂଆଦିଲ୍ଲୀ,୧୩।୫: ମାଲଦ୍ୱୀପର ପ୍ରତିରକ୍ଷା ମନ୍ତ୍ରୀ ଘାସାନ୍ ମୋୖମନ୍ ସ୍ୱୀକାର କରିଛନ୍ତି ଯେ ଏହାର ସୈନ୍ୟବାହିନୀରେ ଭାରତ ଦାନ କରିଥିବା ତିନିଟି ବିମାନ ଚଳାଇବାରେ ସକ୍ଷମ ପାଇଲଟ୍ ଅଭାବ ରହିଛି। ଯାହାକି ଭାରତୀୟ ପ୍ରତିରକ୍ଷା କର୍ମଚାରୀ ମାଳଦ୍ଵୀପ ଦେଶ ଛାଡିବାର କିଛି ଦିନ ପରେ ଏହା ଘଟିଛି।

ରବିବାର ମାଲେରେ ଏକ ଗଣମାଧ୍ୟମ ସମ୍ମିଳନୀରେ ପ୍ରତିରକ୍ଷା ମନ୍ତ୍ରୀ ଘାସନ୍ ମୋୖମୁନ୍ କହିଛନ୍ତି ଯେ ବିମାନ ଉଡ଼ାଣ ପାଇଁ ଲାଇସେନ୍ସପ୍ରାପ୍ତ ଲୋକ ନାହାଁନ୍ତି।

ମୋୖମନ୍ ସ୍ପଷ୍ଟ କରିଛନ୍ତି ଯେ ପୂର୍ବ ପ୍ରଶାସନ ଅଧୀନରେ ବିମାନ ଉଡ଼ାଣ ପାଇଁ ତାଲିମ ଆରମ୍ଭ କରିଥିବା ମାଲଦ୍ୱୀପ ସୈନିକମାନେ ନିର୍ଦ୍ଦିଷ୍ଟ କାରଣରୁ ଏହି କାର୍ଯ୍ୟକ୍ରମ ଶେଷ କରିବାରେ ଅସମର୍ଥ ହୋଇଥିଲେ।

ଦୁଇ ଦେଶ ମଧ୍ୟରେ ହୋଇଥିବା ଚୁକ୍ତିନାମାର ଅଂଶ ଭାବରେ ଫେବୃଆରୀରେ ଧାର୍ଯ୍ୟ ସମୟସୀମା ପାଳନ କରି ଭାରତୀୟ କର୍ମଚାରୀମାନେ ଶୁକ୍ରବାର ଦିନ ମାଲଦ୍ୱୀପ ଛାଡିଛନ୍ତି। ନଭେମ୍ବର 2023 ରେ କାର୍ଯ୍ୟଭାର ଗ୍ରହଣ କରିବାର କିଛି ସମୟ ପରେ ଚୀନ୍ ସମର୍ଥକ ଆଭିମୁଖ୍ୟ ପାଇଁ ଜଣାଶୁଣା ମାଳଦ୍ୱୀପ ରାଷ୍ଟ୍ରପତି ମହମ୍ମଦ ମୁଇଜୁଙ୍କ ଦ୍ୱାରା ଏହି ଚୁକ୍ତିନାମା କରାଯାଇଥିଲା।